Shqiptarët e Kosovës dhe serbët shkojnë drejt bisedimeve për statusin, me pothuajse asgjë të përbashkët
Kryetari i PDK-së Hashim Thaçi, dhe eksperti i çështjeve serbe, Obrad Kesiç, folën në Washington mbi të ardhmen e Kosovës në një forum
Hashim Thaçi pranoi se 2006-ta është një vit kritik për Kosovën. Shimica shqiptare prej 90 për qind e Kosovës, theksoi ai, pret për pavarësinë që nga viti 1999. Kombet e Bashkuara, të këshilluar nga një grup kontakti i fuqive të mëdha, po hapin negociatat për statusin përfundimtar, të cilat duhet të zhdukin hendekun midis dy qendrime në dukje të papajtueshme. Serbia, e cila nuk ka ushtruar pushtet mbi Kosovën që nga viti 1999, po ofron autonomi të gjerë, por jo pavarësinë. Zoti Thaçi kryeson partinë e dytë të Kosovës për nga madhësia, e cila fitoi 27 për qind të votave në zgjedhjet parlamentare të vitit 2004. Ai është anëtar i ekipit negociator të Kosovës. Zoti Thaçi paralajmëroi për mundësinë e shpërthimit të konfliktit nëse Kosovës nuk i jepet pavarësia: EdheObrad Kesiç, një shtetas amerikan i lindur në Serbi, i cili shërben si analist i çështjeve ballkanike në Washington, paralajmëron për mundësinë përtritjes së konfliktit nëse Kosova shkëputet nga Serbia dhe i jepet pavarësia me gjithë kundërshtimet e qeverisë serbe: Zoti Kesiç thotë se nuk ka të ngjarë që negociatat të çojnë në një konsensus dhe se ka mundësi që çështja e statusit të lihet për më vonë. Kjo, tha ai, do të nxitë dhunë të re nga ana e shqiptarëve kundër pakicës së vogël serbe në Kosovë. Zoti Thaçi tha se politikanët e Kosovës e pranojnë se nuk do të ketë pavarësi pa garanci për pakicat jo shqiptare. Ai mohoi se serbët në Kosovë janë nën kërcënim të vazhdueshëm, se atyre u duhet të jetojn në enklava të mbrojtura dhe mund të udhëtojnë lirisht vetëm kur janë të shoqëruar nga paqeruajtësit e Natos. Negociatat për statusin përfundimtar po kryesohen nga ish-kryeministri finlandez, Marti Ahtisari, i cili luajti rol të rëndësishëm në arritjen e marrëveshjes së vitit 1999 që çoi në përfundimin e fushatës ajrore të Natos kundër Serbisë dhe në tërheqjen e trupave serbe nga Kosova. Zotit Ahtisari po i jepet ndihmë në këto përpjekje nga Shtetet e Bashkuara, Bashkimi Evropian dhe Rusia.//kk//